Bolognese (koira)

Bolognese, myös bichon bolognese, on Italiasta kotoisin oleva seurakoira, joka on Suomessa melko harvinainen. == Ulkonäkö == Bolognese on hyvin paljon maltankoiraa muistuttava rotu: pienikokoinen, valkoinen ja pitkäkarvainen. Kuono on 2/5 koko pään pituudesta. Silmät ovat hieman keskikokoa suuremmat ja pyöreät, eikä niiden tule olla ulkonevat. Korvat ovat pitkät, riippuvat ja korkealle kiinnittyneet. Bolognesen säkäkorkeus on uroksilla noin 27–30 cm ja nartuilla 25–28 cm; paino sukupuolia erikseen määrittelemättä 2,5–4 kg. Bolognesella on pitkä, pörheä ja puhtaanvalkoinen karvapeite (vähäiset norsunluunväriset sävyt sallitaan). == Alkuperä == Bolognese kehittyi vuosisatoja sitten Bolognan alueella, mistä se on saanut nimensä.Bolognese: History. American Kennel Club. Haettu 14.8.2021. Sillä ja maltankoiralla on yhteinen alkuperä: kumpikin polveutuu Aristoteleen canes melitensis-nimellä kutsumista pikkukoirista. Näistä bolognese oli olemassa jo Rooman valtakunnan aikaan (viimeistään 1000- ja 1100-luvuilla), ja renessanssin aikaan siitä tuli paikallisen aateliston suosikki. Hallitsijat antoivat rodunedustajia korkea- arvoisiksi lahjoiksi: esimerkiksi vuonna 1668 Cosimo de Medici antoi Brysseliin lahjaksi belgialaisille aatelisille peräti kahdeksan yksilöä; Esten herttua puolestaan lahjoitti kaksi yksilöä Espanja kuninkaalle Filip II:lle; lisäksi Italian kuningas Umberto antoi yhden Belgian prinsessalle Joselle syntymäpäivälahjaksi. Bolognesea on kuvailtu historiallisissa maalauksissa, mm. Goyan, Tizianin ja Pieter Brueghel vanhemman teoksissa.[https://www.kennelliitto.fi/files/bolognese-0 Rotumääritelmä: Bolognese. Suomen Kennelliitto, 18.10.2016. Haettu 14.8.2021. Bologneseja on käytetty muinoin laivakoirina pyydystämässä rottia ja hoveissa sängyn lämmittäjinä. Aikojen saatossa aatelissukujen hävitessä myös rotu oli kuolla sukupuuttoon, erityisesti 1980-luvullaBolognese. Bolognese ry. Haettu 14.8.2021.. Muutama eurooppalainen kasvattaja, erityisesti italialainen Gian Franco Giannelli, onnistui kuitenkin elvyttämään sen. Nykyiset bologneset polveutuvat maailmanlaajuisesti kahdesta linjasta: italialaisesta ja venäläisestä. Tätä kautta rodulla on myös yhteys venäjänbolonkan syntyyn, sillä samoja koiria on käytetty kummankin rodun jalostukseen. Vuonna 1989 Suomeen tuotiin ensimmäiset bologneset, ja ne olivat kotoisin Tanskasta. Vuonna 1990 Liz Stannard toi ensimmäiset rodunedustajat Britanniaan, ja ensimmäisen kerran rotu nähtiin Cruftsissa vuonna 2002. == Hoito == Turkkia on harjattava laadusta riippuen joka päivä tai pari kertaa viikossa. Bolognesella ei ole aluskarvaa niin kuin useimmilla koirilla ja tämän takia sille voi tulla talvella kylmä. == Kuuluisia rodunedustajia == Mikael Gabriel sai tyttöystävältään helmikuussa 2017 lahjaksi urosbolognesen, jolle hän antoi nimeksi Biggie.Ylimutka, Leena. Mikael Gabriel sai Trianalta syntymäpäivälahjaksi koiran: Tässä on suloinen Biggie. Iltalehti, 17.3.2017. Haettu 14.8.2021. == Katso myös == *Bichon frisé *Coton de tuléar *Havannankoira *Löwchen *Maltankoira == Lähteet == == Aiheesta muualla == *Suomen Kennelliitto: Bolognese *Bolognese - Koirat.com *Bolognese - Suomen Kääpiökoirayhdistys Luokka:Italialaiset koirarodut Luokka:FCI 9 Seurakoirat ja kääpiökoirat Luokka:Kääpiökoirat Luokka:Seulonnan keskeiset artikkelit